**Descrierea sumară a investiției**

**Înnoirea parcului de vehicule destinate transportului public în Municipiul Bistrița și Comuna Livezile**

Obiectivul general al proiectului **Înnoirea parcului de vehicule destinate transportului public în Municipiul Bistrița și Comuna Livezile** este asigurarea unui serviciu eficient de transport public de călători în vederea reducerii numărului de deplasări cu transportul privat (cu autoturisme) şi reducerea emisiilor de echivalent CO2 cauzate de transport, prin acțiunea de modernizare a sistemului de transport public local din Municipiul Bistrița prin achiziționarea a 20 vehicule ecologice (autobuze electrice nepoluante de 10 m) și a 24 stații de încărcare, din care 4 stații încărcare rapidă și 20 stații încărcare standard.

Proiectul se va dezvolta în parteneriat cu UAT Comuna Livezile, prin modificarea hărții distribuției liniilor de transport public.

Asigurarea unui serviciu eficient de transport public de călători va duce la reducerea/înlocuirea deplasării cu transportul privat (cu autoturisme personale) şi implicit reducerea emisiilor de echivalent CO2 cauzate de transport, cu efect direct asupra îmbunătățirii calității mediului înconjurător. Astfel, prin proiectul de achiziție a unor vehicule ecologice destinate transportului urban de călători, se urmărește dezvoltarea mobilității locale sustenabile, prin utilizarea transportului public de înaltă calitate și eficiență energetică.

Valoarea totală a investiției atrasă prin programul PNRR, Pilonul IV, Coeziune socială și teritorială, Componenta 10 Fondul Local, Apel proiect: I.1. Mobilitate urbană durabilă, I 1.1. Înnoirea parcului de vehicule destinate transportului public (achiziția de vehicule nepoluante ecologice) este de: 48.340.914,00lei (9.820.000,00 Euro) fără TVA.

Indicatorii obiectivului de investiții

* Număr de mijloace de transport achiziționate – 20 autobuze electrice de 10 metri
* Număr de stații de reîncărcare pentru autobuze (lente și rapide)- 24 stații încărcare